Diari Oficial de la Generalitat Valenciana


Sumari del DOGV 4985, del 14-04-2005 (2005/3255)

ORDE de 14 de febrer de 2005, de la Conselleria de Cultura, Educació i Esport, per la qual s'atribuïx la denominació específica de l'Om a l'Institut d'Educació Secundària de Picassent.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3255


Data del document
:   14-02-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Picassent
    * centre d'ensenyament
    * ensenyament públic

ORDE de 14 de febrer de 2005, de la Conselleria de Cultura, Educació i Esport, per la qual s'atribuïx la denominació específica de l'Om a l'Institut d'Educació Secundària de Picassent. [2005/X3255]
  
El Consell Escolar de l'Institut d'Educació Secundària de Picassent, en la sessió de 17 de juny de 2004, va aprovar sol·licitar per al mencionat centre la denominació específica de l'Om.
  
Esta proposta va ser aprovada pel Consell Escolar Municipal, en sessió del dia 28 de juny de 2004. Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport de València, de 14 de juliol de 2004.
  
La denominació proposada gira entorn de la importància simbòlica que per a Picassent va tindre un enorme om centenari, sentinella a l'entrada del poble. El 4 d'octubre de 1978 s'enfonsà davant la gran expectació de la població, fet que encara recorden els naturals del lloc. La comunitat educativa i corporativa sol·liciten el reconeixement oficial d'este símbol d'identitat a través de l'assignació de la dita denominació.
  
L'article 13 de la Llei Orgànica 8/1985, de 3 de juliol, reguladora del Dret a l'Educació establix que tots els centres tindran una denominació específica.
  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el consell escolar d'este podrà proposar-ne a la citada Conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent
  
L'article 3.3 del mencionat reglament establix que no hi podrà haver al mateix municipi instituts d'Educació Secundària amb la mateixa denominació específica o que puga induir a error o confusió. El Registre de Centres Docents de la Comunitat Valenciana va certificar, el 30 de novembre de 2004, que no hi ha cap centre inscrit amb la dita denominació específica a la localitat de Picassent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de l'Om a l'Institut d'Educació Secundària de Picassent, codi 09810726.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Conformement amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 14 de febrer de 2005
  
El conseller de Cultura, Educació i Esport,
  
ALEJANDRO FONT DE MORA TURÓN